פורמולה 1 עונת 1997

| --- | --- |

ז'אק וילנב, הזוכה באליפות
 סוג תחרות:  מרוץ מכוניות
 תאריך התחלה:  9 במרץ 1997
 תאריך סיום:  26 באוקטובר 1997
 מספר עונה:  48
 מספר מרוצים בעונה:  17
 זוכה באליפות הנהגים:  ז'אק וילנב
 נקודות הנהג הזוכה:  81
 זוכה באליפות היצרנים:  ויליאמס
 נקודות היצרן הזוכה:  123
 → פורמולה 1 עונת 1996 פורמולה 1 עונת 1998 ← 
במסגרת פורמולה 1 של שנת 1997 נערכו 17 מרוצים. באליפות העולם זכה ז'אק וילנב הקנדי, הפעם היחידה בה זכה באליפות הפורמולה 1. קבוצת ויליאמס זכתה באליפות העולם ליצרנים.
בתחילת העונה, שלט (למעט המרוץ הראשון) וילנב בצורה ברורה באליפות, אולם ככל שהתקדמה העונה, מיכאל שומאכר התקדם וסגר את הפער. לפני המרוץ האחרון בעונה (מרוץ אירופה שנערך בעיר חרס שבספרד), הוביל שומאכר בנקודה אחת על וילנב. במהלך מקצי הדירוג, קרה מקרה נדיר בו שלושה נהגים קבעו את הזמן המהיר ביותר באופן זהה: וילנב, שומאכר והיינץ הרולד פרנצן. וילנב זינק ראשון שכן הוא היה הראשון שקבע את הזמן. אולם כבר בזינוק, עקף שומאכר את וילנב. בהקפה ה-48 של המרוץ, ניסה וילנב לעקוף את שומאכר. שומאכר "שבר את ההגה" לכיוון וילנב ויצר התנגשות בין הרכבים. המקרה הזכיר לרבים את שני המקרים שקרו מספר שנים קודם לכן בין איירטון סנה לאלן פרוסט. ואולם במקרה זה, שומאכר ניזוק ופרש ואילו וילנב הצליח להמשיך ולסיים במקום השלישי שהקנה לו ארבע נקודות שזיכו אותו באליפות. לאחר המרוץ, קבעה ה-FIA כי שומאכר נהג מלכתחילה נהיגה מסוכנת והוא נפסל כליל מעונת הפורמולה 1 שזה עתה הסתיימה. עם זאת, חישובי הסטטיסטיקה של העונה (נקודות דירוג, מיקומים, זינוקים וכו') לא נמחקו לו.
כבכל עונה, חלו מספר שינויים בתקנון. העיקריים שבהם היו:
הקצאה של 36 צמיגים "יבשים" ו-28 "צמיגי גשם" לכל סוף שבוע של מרוץ.
על כל נהג לבחור מלכתחילה 28 צמיגים מסוג אחד בלבד. 16 מתוכם (על פי הגרלה) ישמשו בעת מקצי הדירוג בלבד.
חובת נשיאת קופסה שחורה בכל רכב מרוץ.
מרכב אחורי עמיד בפני התנגשויות באותה עמידות כמו המרכב הקדמי.
| סיבוב | מרוץ | תאריך | פול פוזישן | הקפה מהירה | מנצח | קבוצה |
| --- | --- | --- | --- | --- | --- | --- |
| 1 | מלבורן, אוסטרליה | 9 במרץ | קנדה ז'אק וילנב | גרמניה היינץ הרולד פרנצן | בריטניה דייוויד קולטהרד | מקלארן |
| 2 | אינטרלאגוס, ברזיל | 30 במרץ | קנדה ז'אק וילנב | קנדה ז'אק וילנב | קנדה ז'אק וילנב | ויליאמס |
| 3 | בואנוס איירס, ארגנטינה | 13 באפריל | קנדה ז'אק וילנב | אוסטריה גרהרד ברגר | קנדה ז'אק וילנב | ויליאמס |
| 4 | אימולה, סן מרינו | 27 באפריל | קנדה ז'אק וילנב | גרמניה היינץ הרולד פרנצן | גרמניה היינץ הרולד פרנצן | ויליאמס |
| 5 | מונטה קרלו, מונקו | 11 במאי | גרמניה היינץ הרולד פרנצן | גרמניה מיכאל שומאכר | גרמניה מיכאל שומאכר | פרארי |
| 6 | ברצלונה, ספרד | 25 במאי | קנדה ז'אק וילנב | איטליה ג'יאנקרלו פיסיקלה | קנדה ז'אק וילנב | ויליאמס |
| 7 | מונטריאול, קנדה | 15 ביוני | גרמניה מיכאל שומאכר | בריטניה דייוויד קולטהרד | גרמניה מיכאל שומאכר | פרארי |
| 8 | מני-קור, צרפת | 29 ביוני | גרמניה מיכאל שומאכר | גרמניה מיכאל שומאכר | גרמניה מיכאל שומאכר | פרארי |
| 9 | סילברסטון, אנגליה | 13 ביולי | קנדה ז'אק וילנב | גרמניה מיכאל שומאכר | קנדה ז'אק וילנב | ויליאמס |
| 10 | הוקנהיים, גרמניה | 27 ביולי | אוסטריה גרהרד ברגר | אוסטריה גרהרד ברגר | אוסטריה גרהרד ברגר | בנטון-רנו |
| 11 | בודפשט, הונגריה | 10 באוגוסט | גרמניה מיכאל שומאכר | גרמניה היינץ הרולד פרנצן | קנדה ז'אק וילנב | ויליאמס |
| 12 | ספא-פרנקורשם, בלגיה | 24 באוגוסט | קנדה ז'אק וילנב | קנדה ז'אק וילנב | גרמניה מיכאל שומאכר | פרארי |
| 13 | מונזה, איטליה | 7 בספטמבר | צרפת ז'אן אלזי | פינלנד מיקה הקינן | בריטניה דייוויד קולטהרד | מקלארן |
| 14 | שפילברג, אוסטריה | 21 בספטמבר | קנדה ז'אק וילנב | קנדה ז'אק וילנב | קנדה ז'אק וילנב | ויליאמס |
| 15 | נורברג, לוקסמבורג (*) | 28 בספטמבר | פינלנד מיקה הקינן | גרמניה היינץ הרולד פרנצן | קנדה ז'אק וילנב | ויליאמס |
| 16 | סוזוקה, יפן | 12 באוקטובר | קנדה ז'אק וילנב | גרמניה היינץ הרולד פרנצן | גרמניה מיכאל שומאכר | פרארי |
| 17 | חרס, ספרד (גרנד פרי אירופה) | 26 באוקטובר | קנדה ז'אק וילנב | גרמניה היינץ הרולד פרנצן | פינלנד מיקה הקינן | מקלארן |
(*) הערה: הגרנד פרי של לוקסמבורג נערך למעשה בגרמניה במסלול שהיה מקובל להיקרא לפני כן "הגרנד פרי האירופאי". גם לאחר עונה זו הוא חזר להיקרא כך ולמעשה, נחשב כגרנד פרי של לוקסמבורג רק למשך עונות 1997 ו-1998.